culture.olympianland.gr

Θέρος – 22ο Φεστιβάλ Α.Σ.Τ.Ο. Επικοινωνούμε, ένα ταξίδι από τη σπορά της έμπνευσης στον θερισμό της έκφρασης
2025-06-26 08:00 - 2025-06-29 17:00 (Europe/Moscow) | ΣΚΑΓΙΟΠΟΥΛΕΙΟ ΙΔΡΥΜΑ, ΠΑΤΡΑ, ΠΑΤΡΑ
Ο ΑΝΤΙΕΦΗΣΥΧΑΣΤΙΚΟΣ ΣΥΛΛΟΓΟΣ ΤΩΡΙΝΩΝ ΟΝΕΙΡΟΠΟΛΩΝ – ΑΣΤO ΕΠΙΚΟΙΝΩΝΟΥΜΕ πρόκειται να διοργανώσει στο Σκαγιοπούλειο ίδρυμα από 26 έως 29 Ιουνίου 2025 στην Πάτρα την πολιτιστική εκδήλωση «Θέρος – 22ο Φεστιβάλ Α.Σ.Τ.Ο. Επικοινωνούμε, ένα ταξίδι από τη σπορά της έμπνευσης στον θερισμό της έκφρασης» Το φετινό πρόγραμμα περιλαμβάνει: έκθεση καλλιτεχνικής φωτογραφίας ,έκθεση εικαστικής δημιουργίας , χορευτική παράσταση , συναυλίες νέων μουσικών , προβολές του 20ου Διεθνούς Φεστιβάλ Ταινιών Μικρού Μήκους του Α.Σ.Τ.Ο.-Επικοινωνούμε, δραστηριότητες για παιδιά ,δραστηριότητες της ομάδας αλληλεγγύης του συλλόγου, φωτογραφική Ομάδα και η Ομάδα Εναλλακτικής Εκπαίδευσης του συλλόγου, αφιέρωμα σε νέους Έλληνες Παραγωγούς Ταινιών Μικρού Μήκους, από την Ομάδα Ταινιών Μικρού Μήκους του συλλόγου.
Η πολιτιστική εκδήλωση «Θέρος – 22ο Φεστιβάλ Α.Σ.Τ.Ο. Επικοινωνούμε, ένα ταξίδι από τη σπορά της έμπνευσης στον θερισμό της έκφρασης» είναι μια πολυθεματική διοργάνωση που φιλοδοξεί να αναδείξει τη σημασία της δημιουργικής σποράς και του θερισμού ως μεταφορικά ζητήματα στην τέχνη, την εκπαίδευση και την καλλιέργεια της πολιτιστικής κληρονομιάς. Μέσα από μια διττή δομή, που περιλαμβάνει τις φάσεις της “Σποράς” και του “Θερισμού”, το φεστιβάλ στοχεύει να εμπνεύσει τους συμμετέχοντες να αναζητήσουν τη γνώση, την καλλιτεχνική έκφραση και τη δημιουργικότητα.

Οι σκιές του Καλοκαιριού
2025-06-22 08:00 - 2025-08-31 17:00
Η Περιφέρεια Δυτικής Ελλάδας διοργανώνει 12 παραστάσεις Θεάτρου Σκιών στην ΠΕ Αχαΐας με τίτλο: «Οι σκιές του Καλοκαιριού» που θα πραγματοποιηθούν από 22/6/2025 έως 31/8/2025 σε δήμους της Αχαΐας. Οι παραστάσεις θα έχουν διαφορετικό περιεχόμενο και θα απευθύνονται σε όλες τις ηλικίες με πληθώρα σκηνικών και φιγούρων.
Χάρις στον γνωστό και πολύ ταλαντούχο Πατρινό καραγκιοζοπαίχτη Χρήστο Καλπουζάνη, ο οποίος ανήκει στη νεότερη γενιά που συνεχίζει τη μεγάλη παράδοση του θεάτρου σκιών καθώς κάθε χρόνο συμμετέχει σε πολλές εκδηλώσεις και σε πολιτιστικά Φεστιβάλ για παιδιά και μεγάλους στη Περιφέρεια της Δυτικής Ελλάδας κυρίως, αλλά και σε άλλες περιοχές της Ελλάδας και του εξωτερικού, τα καλοκαιρινά μας βράδια θα γεμίσουν γέλιο και παιδικές φωνές που θα τις ξεσηκώσει ο ξυπόλητος ήρωας όπως παλιά.
Οι μεγάλοι θα θυμηθούν και οι μικροί θα μάθουν πως το “λευκό μου σεντονάκι και η λάμπα μου η τρελή “ μπορούν να γεμίσουν με μαγεία τα βράδια του καλοκαιριού.
Πρόγραμμα παραστάσεων:
– 22 Ιουνίου 2025 στον Λόγγο του Δήμου Αιγιαλείας
– 29 Ιουνίου 2025 στις Φαρρές του Δήμου Ερυμάνθου
– 16 Ιουλίου 2025 στην Κάτω Αχαΐα του Δήμου Δυτικής Αχαΐας
– 20 Ιουλίου 2025 στον Ελαιώνα του Δήμου Αιγιαλείας
– 30 Ιουλίου 2025 στον Άνω Αλισσό του Δήμου Δυτικής Αχαΐας
– 31 Ιουλίου 2025 στην Κλειτορία του Δήμου Καλαβρύτων
– 3 Αυγούστου 2025 στα Βραχνέικα του Δήμου Πατρέων
– 10 Αυγούστου 2025 στην Άρλα του Δήμου Δυτικής Αχαΐας
– 18 Αυγούστου 2025 στο Διακοπτό του Δήμου Αιγιαλείας
– 23 Αυγούστου 2025 στα Τριπόταμα του Δήμου Καλαβρύτων
– 28 Αυγούστου 2025 στα Καλάβρυτα
– 31 Αυγούστου 2025 στο Βασιλικό του Δήμου Ερυμάνθου
ΑΦΙΣΑ ΚΑΡΑΓΚΙΟΖΗΣ

ΧΟΡΕΥΤΙΚΟ ΠΑΝΟΡΑΜΑ 2025
2025-06-21 08:00 - 2025-06-22 17:00
Το σωματείο «ΛΑΟΓΡΑΦΙΚΟΣ ΧΟΡΕΥΤΙΚΟΣ ΟΜΙΛΟΣ ΠΑΤΡΩΝ» θα διοργανώσει μουσικοχορευτική παράσταση όπου θα συμμετέχουν τα χορευτικά τμήματα του Ομίλου πλαισιωμένα από μουσικά συγκροτήματα. Θα παρουσιαστούν μουσικές και χοροί από διάφορες περιοχές της Ελλάδας που θα προβάλλουν τον πλούτο της λαογραφικής μουσικής και χορευτικής μας παράδοσης.

ΜΑΥΡΙΚΙΩΤΙΚΟ ΣΥΝΑΠΑΝΤΗΜΑ
2025-05-24 20:00 - 22:00 | Πολιτιστικό κέντρο νέων Μαυρικίου « Η ΠΡΟΟΔΟΣ», ΑΙΓΙΟ, Greece
Ο Πολιτιστικός Φιλοπροοδευτικός σύλλογος νέων Μαυρικίου « Η ΠΡΟΟΔΟΣ» θα διοργανώσει στις 24-5-2025 την πολιτιστική εκδήλωση “ΤΟ ΜΑΥΡΙΚΙΩΤΙΚΟ ΣΥΝΑΠΑΝΤΗΜΑ”. Πρόκειται για μία γιορτή που γίνεται κάθε χρόνο και είναι αφιερωμένη στο παλιό χωριό Άνω Μαυρίκι του Δήμου Αιγιάλειας, από το οποίο προέρχονται όλοι οι κάτοικοι του Μαυρικίου . Φέτος θα πραγματοποιηθεί στο Πολιτιστικό Κέντρο του συλλόγου, όπου θα γίνουν ομιλίες με θέμα την ιστορία του χωριού και τα έθιμα του ,έκθεση φωτογραφίας επίσης θα περιλαμβάνει: μουσική, χορευτικά συγκροτήματα και έμφαση στα τοπικά εδέσματα και στην τοπική γαστρονομία. Στόχος της εκδήλωσης είναι η σύσφιξη των σχέσεων μεταξύ των κατοίκων καθώς και η διατήρηση των παραδόσεων.

Εγκαίνια αναστηλωμένης νεροτριβής στα Αγράμπελα
2025-05-19 08:00 - 17:00
Μετά την ολοκλήρωση της εκδήλωσης- βιωματικό εργαστήριο «Ντριστέλα» που πραγματοποιήθηκε από τις 27/04/2025 έως τις 02/05/2025, στα Αγράμπελα του Δήμου Καλαβρύτων, από την ΑΜΚΕ «Ένας άλλος δρόμος» σε συνδιοργάνωση με την Π.Δ.Ε.- Π.Ε. Αχαΐας, θα πραγματοποιηθούν τα εγκαίνια της αναστηλωμένης νεροτριβής την Παρασκευή 6 Ιουνίου 2025 και ώρα 17:00, στον προαύλιο χώρο της Ιεράς Μονής Πορετσού Δ. Κ Αγραμπέλων Δήμου Καλαβρύτων.

PATRAS ART FESTIVAL - PAF 5
2025-05-19 - 2025-05-24
-Aπό τις 19 ως τις 24 Μαΐου στο θέατρο ΛΙΘΟΓΡΑΦΕΙΟ και στον πολυχώρο ART EVOLUTION με τη στήριξη της Περιφέρειας Δυτικής Ελλάδας
Επιστρέφει για 5η χρονιά το Patras Art Festival!
Το Patras Art Festival (PAF) επιστρέφει για πέμπτη συνεχή χρονιά στην πόλη της Πάτρας, από τις 19 έως τις 24 Μαΐου, φέρνοντας μαζί του την ανανεωτική ενέργεια της τέχνης με το θέμα “break through”. Αυτό το πολυθεματικό φεστιβάλ έχει εδραιωθεί ως ένα από τα πιο αγαπημένα πολιτιστικά γεγονότα της πόλης, προσφέροντας στο κοινό μια εμβληματική εμπειρία καλλιτεχνικής έκφρασης και δημιουργίας.
Το φεστιβάλ μεταμορφώνει την πόλη σε έναν πυρήνα δημιουργίας και καλλιτεχνικής έκφρασης, προσκαλώντας το κοινό να βιώσει την τέχνη μέσα από μια σειρά από μοναδικές παραστάσεις, εκπαιδευτικά σεμινάρια και δράσεις που αναδεικνύουν τη δυναμική του χορού, της κίνησης και του σώματος. Το PAF δεν είναι απλώς ένα φεστιβάλ, αλλά ένας χώρος όπου η τέχνη λειτουργεί ως μέσο επικοινωνίας και ανακάλυψης, προωθώντας την καθολική προσβασιμότητα στον πολιτισμό. Απευθύνεται σε όλες τις κοινωνικές ομάδες, χωρίς στερεότυπα και αποκλεισμούς, προσφέροντας μια βιωματική εμπειρία που εμπνέει, συγκινεί και ανατρέπει τα όρια της έκφρασης.
Το 5ο Patras Art Festival υπόσχεται μια ανεπανάληπτη εμπειρία όπου το σώμα και η κίνηση γίνονται εργαλεία δημιουργίας, απελευθέρωσης και εξέλιξης. Σας περιμένουμε να ζήσετε αυτή την ξεχωριστή καλλιτεχνική γιορτή!
Στις 19 Μαΐου , στις 9 μμ σε συνδιοργάνωση με την Περιφέρεια Δυτικής Ελλάδας το Θέατρο Λιθογραφείο θα φιλοξενήσει ένα ειδικό αφιέρωμα σε video dance προβολές, όπου το κοινό θα έχει την ευκαιρία να ανακαλύψει την τέχνη του χορού μέσα από την κινηματογραφική του διάσταση.
O αντιπεριφερειάρχης Πολιτισμού της Περιφέρειας Δυτικής Ελλάδας, Παναγιώτης Μπράμος, δήλωσε ότι η Περιφέρεια στηρίζει δράσεις που αναδεικνύουν την καλλιτεχνική έκφραση της πόλης.
«Το φεστιβάλ είναι ένας θεσμός που αναδεικνύει τις καλλιτεχνικές πτυχές του αστικού τοπίου και δίνει στην Πάτρα μια ξεχωριστή ομορφιά. Παράλληλα, προωθεί την άρση κάθε αποκλεισμού και υπηρετεί την πολιτική της Περιφέρειας Δυτικής Ελλάδας, που συμπυκνώνεται στη φράση “πολιτισμός για όλους”», δήλωσε.

Εαρινή Συναυλία
2025-04-30 20:00 - 21:00
Πρόσκληση – Δελτίο Τύπου

Ανοικτή Πρόσκληση για το Ευρωπαϊκό Πρόγραμμα "Creative Europe"
2025-04-10 08:00 - 2025-05-11 17:00
Ανοιχτή Πρόσκληση για Υποβολή Προτάσεων στο Ευρωπαϊκό Πρόγραμμα «Creative Europe»

Η Περιφέρεια Δυτικής Ελλάδας και το Olympian Culture ενημερώνει τους πολιτιστικούς φορείς, συλλόγους και οργανισμούς της Περιφέρειας Δυτικής Ελλάδας ότι βρίσκεται σε εξέλιξη η πρόσκληση υποβολής προτάσεων στο πλαίσιο του Eυρωπαϊκού προγράμματος «Creative Europe», του βασικού χρηματοδοτικού μηχανισμού της Ευρωπαϊκής Ένωσης για τη στήριξη του πολιτιστικού και δημιουργικού τομέα.

Το πρόγραμμα «Creative Europe» επιδιώκει να ενισχύσει τη διακρατική συνεργασία, να προάγει την πολιτιστική ποικιλομορφία και να στηρίξει τη βιωσιμότητα, την καινοτομία και την προσβασιμότητα στον πολιτισμό και τις τέχνες σε όλη την Ευρώπη. Απευθύνεται σε φορείς που επιθυμούν να διευρύνουν τη δράση τους μέσω συνεργασιών με ευρωπαϊκούς εταίρους και να υλοποιήσουν έργα υψηλής προστιθέμενης αξίας στον τομέα του πολιτισμού.

Επιλέξιμοι Φορείς

Η πρόσκληση αφορά:

Πολιτιστικούς συλλόγους και σωματεία
Αστικές μη κερδοσκοπικές εταιρείες (ΑΜΚΕ)
Πολιτιστικά ιδρύματα, μουσεία, φεστιβάλ, θέατρα
Εκπαιδευτικά ιδρύματα με πολιτιστική δραστηριότητα
Δήμους και νομικά πρόσωπα δημοσίου δικαίου με σχετική εμπειρία
Δημιουργικά σχήματα που δραστηριοποιούνται στους τομείς των τεχνών, του πολιτισμού και της πολιτιστικής κληρονομιάς

Τύποι Προτάσεων

Οι ενδιαφερόμενοι μπορούν να καταθέσουν προτάσεις για:

Συνεργατικά έργα με εταίρους από άλλες χώρες της ΕΕ
Καινοτόμες πολιτιστικές πρακτικές και εργαλεία διάχυσης
Εκπαιδευτικές δράσεις και προγράμματα κατάρτισης σε πολιτιστικά επαγγέλματα
Ενίσχυση της συμμετοχής και προσβασιμότητας στον πολιτισμό για ευάλωτες ομάδες
Ψηφιακές ή/και πράσινες πρωτοβουλίες στον πολιτιστικό τομέα

Υποβολή Προτάσεων

Η υποβολή γίνεται αποκλειστικά μέσω της επίσημης πλατφόρμας του προγράμματος.
Η καταληκτική ημερομηνία υποβολής προτάσεων είναι 13/05/2025 και ώρα 18:00. Οι προθεσμίες ποικίλλουν ανάλογα με τον επιμέρους τομέα και την κατηγορία της πρόσκλησης. Οι ενδιαφερόμενοι μπορούν να ανατρέξουν στη σελίδα του προγράμματος για αναλυτικές πληροφορίες:

👉 https://culture.ec.europa.eu/creative-europe

Υποστήριξη και Πληροφόρηση

Η Περιφέρεια Δυτικής Ελλάδας και το Olympian Culture παρέχει ενημέρωση για την υποστήριξη των ενδιαφερόμενων φορέων στην Περιφέρεια Δυτικής Ελλάδας, καθώς και πληροφορίες για τρόπους εύρεσης ευρωπαϊκών εταίρων, διαμόρφωσης προτάσεων και σύνδεσης με καλές πρακτικές του προγράμματος.

📍 Για περισσότερες πληροφορίες, οι ενδιαφερόμενοι μπορούν να επισκεφθούν την ιστοσελίδα της επικοινωνίας, επιλέγοντας στην ερώτηση “Ενδιαφέρομαι για” από την φόρμα την επιλογή στην “Creative Europe”:

🌐 https://culture.olympianland.gr/contact/

Ημερίδα Πολιτισμού - Olympian Culture
2025-04-08 17:00 - 19:00 | κτίριο Διοικητηρίου, 28ης Οκτωβρίου 56, Πύργος 271 00, κτίριο Διοικητηρίου, 28ης Οκτωβρίου 56, Πύργος 271 00, Πύργος, Ηλείας, 27100, Greece
Ο Αντιπεριφερειάρχης Πολιτισμού κος Παναγιώτης Μπράμος και το Olympian Land
σας προσκαλούν στην Ημερίδα Πολιτισμού – Olympian Culture.
Η ημερίδα θα πραγματοποιηθεί την Τρίτη 08 Απριλίου 2025 και ώρα 17:00 μ.μ.
στο κτίριο Διοικητηρίου, 28ης Οκτωβρίου 56, Πύργος 271 00

Η συμμετοχή σας θα μας τιμήσει ιδιαίτερα.

Ημερίδα Πολιτισμού - Olympian Culture
2025-04-07 12:00 - 14:00 | Κτήριο Χρυσόγελου, Φρειδερίκου Κατάσου & Μιχαήλ Μακρή, Μεσολόγγι 302 00, Κτήριο Χρυσόγελου, Φρειδερίκου Κατάσου & Μιχαήλ Μακρή, Μεσολόγγι 302 00, Μεσολόγγι, Αιτολοακαρνανίας, 30200, Greece
Ο Αντιπεριφερειάρχης Πολιτισμού κος Παναγιώτης Μπράμος και το Olympian Land
σας προσκαλούν στην Ημερίδα Πολιτισμού – Olympian Culture.
Η ημερίδα θα πραγματοποιηθεί την Δευτέρα 07 Απριλίου 2025 και ώρα 12:00 μ.μ.
στο Κτήριο Χρυσόγελου, Φρειδερίκου Κατάσου & Μιχαήλ Μακρή, Μεσολόγγι 302 00
Η συμμετοχή σας θα μας τιμήσει ιδιαίτερα.

‘’Εσείς τι θα κάνατε στη θέση μου;’’
2025-03-26 20:00 - 2025-03-27 20:00
Η Θεατρική ομάδα ‘’από κοινού’’ της Α ΕΛΜΕ ΑΧΑΙΑΣ, παρουσιάζει
‘’Εσείς τι θα κάνατε στη θέση μου;’’
Μια διασκευή πάνω στο έργο του Μαξ Φρις
Ο ΜΠΗΝΤΕΡΜΑΝ ΚΑΙ ΟΙ ΕΜΠΡΗΣΤΕΣ
Σκηνοθεσία Φώτης Λάζαρης
Συνδιοργάνωση Περιφέρεια Δυτικής Ελλάδας.
Θέατρο Πάνθεον. Τετάρτη 26 και Πέμπτη 27 Μαρτίου 2025 ώρα 20:00
Η είσοδος ΕΛΕΥΘΕΡΗ, με σειρά προτεραιότητας κατά την προσέλευση.
Ένα διδακτικό έργο χωρίς δίδαγμα

Ημερίδα Πολιτισμού - Olympian Culture
2025-03-26 15:00 - 16:30 | Aίθουσα Περιφερειακού Συμβουλίου, Ν.Ε.Ο. Πατρών - Αθηνών 32, Πάτρα, Αχαϊα, Greece
ΠΡΟΣΚΛΗΣΗ
Ο Αντιπεριφερειάρχης Πολιτισμού κος Παναγιώτης Μπράμος και το Olympian Land
σας προσκαλούν στην Ημερίδα Πολιτισμού – Olympian Culture.
Η ημερίδα θα πραγματοποιηθεί την Τετάρτη 26 Μαρτίου 2025 και ώρα 15:00 μ.μ.
στην αίθουσα του Περιφερειακού Συμβουλίου, Ν.Ε.Ο. Πατρών – Αθηνών 32, Πάτρα 264 41
Η συμμετοχή σας θα μας τιμήσει ιδιαίτερα.
